jkorsvik/nowiki_second_scrape_merged huggingface dataset:
Bindahara

Bindahara er en slekt av glansvingene som tilhører underfamilien stjertvinger (Theclinae).  


== Utseende ==
Middelsstore (vingespenn ca. 35 millimeter) stjertvinger med en lang, tynn stjert på bakvingen, bakhjørnet er også litt uttrukket. Oversiden er brun, hannen har noen felter med blå skjell, hunnen er gjerne hvit bakerst. Undersiden er hvit til lysbrun med tre brune tverrbånd på forvingen, med brune flekker på bakvingen og to svarte flekker ved bakhjørnet.


== Levevis ==
Larvene lever inne i frukter av slekten Salacia (familien Celastraceae).


== Utbredelse ==
Slekten er utbredt i Sørøst-Asia, fra Sri Lanka og India til Australia. Bindahara phocides forekommer inne hele dette området, de to andre artene bare på Ny-Guinea.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Deudorigini Doherty, 1886
Deudorix-gruppen
slekten Bindahara Moore, 1881
Bindahara arfaki Bethune-Baker, 1913 – Ny-Guinea
Bindahara meeki (Rothschild & Jordan, 1905) – Ny-Guinea
Bindahara phocides (Fabricius, 1793) – mange underarter, fra India til Australia


== Litteratur ==


== Eksterne lenker ==
(en) Bindahara i Encyclopedia of Life 
(en) Bindahara i Global Biodiversity Information Facility 
(en) Bindahara hos NCBI 
(en) Kategori:Bindahara – bilder, video eller lyd på Wikimedia Commons 
Bindahara – detaljert informasjon på Wikispecies Brower, Andrew V. Z. 2007. Bindahara i The Tree of Life Web Project, [http://tolweb.org/ http://tolweb.org
www.funet.fi – Bindahara
Bilder av Bindahara phocides fra Filippinene
Carl Paaske

Carl Paaske (født 29. juli 1890 i Oslo, død 7. juni 1970 i Oslo) var en norsk friidrettsutøver som representerte Kristiania Idrætsforening. 
Han deltok i moderne femkamp ved sommer-OL 1912 i Stockholm, der han kom på 13.-plass sammenlagt. Hans beste enkeltplassering kom i løping (4 km terrengløp), der han kom på 8.-plass. Svenske Gösta Lilliehöök vant OL-gullet i denne øvelsen.


== Eksterne lenker ==
(en) Carl Paaske – Olympedia 
(en) Carl Paaske – Sports-Reference (OL-resultater – arkivert)
Sithon

Sithon er en slekt av glansvingene som tilhører underfamilien stjertvinger (Theclinae).  


== Utseende ==
Små til middelsstore (vingespenn ca. 25-30 millimeter) stjertvinger med en lang, tynn stjert på bakvingen, bakhjørnet er også litt uttrukket. Oversiden er hos hannen er farget i mørkblått og svart, hunnen er brun med hvit bakkant på bakvingen. Undersiden av vingene er hvit ved roten, brunrød i den ytre delen, med et par rette, brunsvarte tverrstreker.


== Levevis ==
Larvene lever på trær i slekten Galearia (familien Pandaceae).


== Utbredelse ==
Slekten er utbredt i Sørøst-Asia.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Deudorigini Doherty, 1886
Deudorix-gruppen
slekten Sithon Hübner, 1819
Sithon micea (Hewitson, 1869) – nordlige Borneo
Sithon nedymond (Cramer, 1780) – fra Burma til Java


== Litteratur ==


== Eksterne lenker ==
(en) Sithon i Encyclopedia of Life 
(en) Sithon i Global Biodiversity Information Facility 
(en) Sithon hos NCBI 
(en) Kategori:Sithon – bilder, video eller lyd på Wikimedia Commons 
Sithon – detaljert informasjon på Wikispecies Brower, Andrew V. Z. 2007. Sithon i The Tree of Life Web Project, [http://tolweb.org/ http://tolweb.org
www.funet.fi – Sithon
Fjell i Hornindal

Dette er en liste over de høyeste fjellene i (den tidligere) Hornindal kommune med en primærfaktor på minst 50 meter.

Bemerk:: De fleste forbinder «Kviven» med trimposten som ligger på ca 900 moh. Men i denne sammenhengen er «Kviven» toppen mellom trimposten og Otredalsskaret.


== Supertrimmen og Hornindal Rundt ==
Trimgruppa i Hornindal Idrettslag har lagt ut bøker på 20 trimposter rundt om i Hornindal. I Fjelltrimmen premieres de med høyest poengsum i løpet av en sesong. Ved å besøke alle postene er man med i Supertrimmen.En ekstrem variant av Supertrimmen er fjelløpet Hornindal Rundt med en trasé på 75 km og 5600 høydemeter. Beste løpstid er 8 timer, 52 minutter og 30 sekunder (2014).
Dette er en liste over trimpostene i Hornindal, med høyde, poeng og besøkstall. Rekkefølgen er lik traséen i Hornindal Rundt.1)
Merknad:
1) Fjelløpet Hornindal Rundt har kontrollposter også i Sandgrova, ved Horndøla Bru, og nord for Hornindalssætra
2) Storesætra er kun skipost. I Supertrimmen kan denne erstattes med to turer på Ytrehornsnakken
3) På Høgenibba er det 4 poeng når man går fra toppen av skitrekket, ellers 8 poeng (innført i 2013)


== Se også ==
Sidedaler i Hornindal


== Referanser ==


== Eksterne lenker ==
Toppomania.info
Norgeskart til Kartverket
Honndalsportalen
Hornindal Rundt
Capys

Capys er en slekt av glansvingene som tilhører underfamilien stjertvinger (Theclinae).  


== Utseende ==
Middelsstore (vingespenn ca. 40 millimeter), kraftige stjertvinger uten stjerter på bakvingene. Vingene er litt tilspisset, ytterkantene taggete, ulikt de aller fleste andre stjertvinger. Oversiden er oransjerød med bredt svarte kanter, undersiden brunhvit med brune, svartkantede tverrbånd.


== Levevis ==
Larvene lever på busker i slekten Protea (Proteaceae), der de borer inne i de harde blomsterknoppene. De blir ofte stelt av maur men er ikke avhengige av disse. Disse sommerfuglene lever på høytliggende heier og buskmark. Hannene samles gjerne over høydepunkter (såkalt hilltopping).


== Utbredelse ==
Slekten er utbredt i det sørlige og østlige Afrika.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger (Theclinae)
stamme Deudorigini Doherty, 1886
Capys-gruppen
slekten Capys Hewitson, 1865
Capys alphaeus (Cramer, [1777])
Capys bamendanus Schultze, 1909
Capys bamptoni Henning & Henning, 1988
Capys brunneus Aurivillius, 1916
Capys calpurnia Henning & Henning, 1988
Capys catharus Riley, 1932
Capys collinsi Henning & Henning, 1988
Capys connexivus Butler, 1897
Capys cupreus Henning & Henning, 1988
Capys disjunctus Trimen, 1895
Capys hermes Henning & Henning, 1988
Capys juliae Henning & Henning, 1988
Capys meruensis Henning & Henning, 1988
Capys penningtoni Riley, 1932
Capys stuarti Collins & Larsen, 2000
Capys usambarae Congdon & Collins, 1998
Capys vorgasi Larsen & Collins, 2003


== Eksterne lenker ==
(en) Capys i Encyclopedia of Life 
(en) Capys i Global Biodiversity Information Facility 
(en) Capys hos NCBI 
(en) Kategori:Capys – bilder, video eller lyd på Wikimedia Commons 
Capys – detaljert informasjon på Wikispecies Brower, Andrew V. Z. 2007. Capys i The Tree of Life Web Project, [http://tolweb.org/ http://tolweb.org
www.funet.fi – Capys
Bilder av Capys penningtoni
Bilthugger

Bilthugger eller biltsneider er betegnelse for en treskjærer med borgerskap i by. I Norge dukker de første bilthuggere opp på 1600-tallet, gjerne i forbindelse med anskaffelse av altertavler, prekestoler og annet kirkeinventar. Bilthuggeren tok seg nok først og fremst av de mer skulpturelle delene av kirkeinventaret. Tidligere ble også slikt arbeid utført av snekkere. Men bilthuggerne hørte også med i snekkerlaugene, antakelig fordi de var for få her i landet til å danne egne laug.Den mest kjente bilthuggeren i Christiania, Christopher Ridder var også oldermann i snekkerlauget der. I Bergen ble den først bilthugger skrevet inn i borgerboken i 1626. Men det ble ikke noe stort fag. I Bergen finner vi tre bilthuggere i borgerboken på 1600-tallet, i Stavanger finner vi også en, Peter bilthugger i 1650, i Christiania var det bare en på midten av 1600-tallet og i Trondheim også bare en i 1683. Johan Bilthugger (Johan Johansen, ?-1657) er kjent fra en rekke arbeider med kirkeinteriører i Trøndelag.
I Bergen fantes Søffren Oellssen på 1600-tallet, og i Stavanger Anders Lauritzen Smith. Marcus Nielsen Gram arbeidet i Trondheim på slutten av 1600-tallet. Tavle-Jacob arbeidet på Sunnmøre i siste del av 1700-tallet.


== Referanser ==
Idrettslaget Løken

Idrettslaget Løken er et idrettslag i Steigen i Nordland. Det ble stiftet i 1961, og har forskjellige aktiviteter, blant annet skiskyting, foldstranddagan, arrangerte turer og Hellgata-rennet.


== Eksterne lenker ==
Lokalavisa NordSalten: IL Løken er 50 år (8. februar 2011)
Sondre Solberg

Sondre L. Solberg er en norsk svømmetrener og var Terrie Millers personlige trener fra 1993–2002 og Alexander Dale Oens personlige trener fra 2010–2012.
Solberg var landslagssjef for det norske svømmelandslaget i perioden 1999–2001. Han var dessuten trener for det samme landslaget 1996–1999 samt for diverse landslagsoppgaver i perioden 2004–2009. Solberg har vært akkreditert trener ved en rekke EM, VM og ett OL (1996). Han har siden 2001 vært hovedtrener for Bærumsvømmerne, hvor han for tiden er sportssjef/trener for elitegruppa.


== Referanser ==


== Eksterne lenker ==
Bærumsvømmerne – trenere på www.barumsvommerne.no
Teknikk – Ferdighetsutvikling i svømming av Petter Løvberg og Sondre Solberg. På www.olympiatoppen.no.
Drømme-NM på hjemmebane på www.barumsvommerne.no Publisert 28. mars 2011. Oppdatert 28. november 2011. Besøkt 6. mai 2012.
Pamela dudgeonii

Pamela dudgeonii er en glansvinge som tilhører underfamilien stjertvinger (Theclinae).  Den er den eneste arten i slekten Pamela.


== Utseende ==
En middelsstor, kraftig stjertvinge uten stjert på bakvingen. Vingenes underside er takkete. Oversiden er blå med brune kanter, undersiden brunspraglete.


== Utbredelse ==
Arten er utbredt i det nordvestlige Himalaya.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie glansvinger (Lycaenidae)
delgruppe Lycaeninae (i vid forstand)
stjertvinger  (Theclinae)
stamme Deudorigini Doherty, 1886
Capys-gruppen
slekten Pamela Hemming, 1935
Pamela dudgeonii (de Nicéville, 1894)


== Eksterne lenker ==
(en) Pamela dudgeonii i Encyclopedia of Life 
(en) Pamela dudgeonii i Global Biodiversity Information Facility 
Pamela dudgeonii – detaljert informasjon på Wikispecies 
Brower, Andrew V. Z. 2007. Pamela i The Tree of Life Web Project, [http://tolweb.org/ http://tolweb.org
www.funet.fi – Pamela
Bilder av arten
Birger Andreassen

Birger Marinus Andreassen (født 31. desember 1891 i Oslo, død 25. mars 1961 i Oslo) var en norsk syklist som representerte Cykleklubben Vidar i Kristiania (Oslo). 
Han deltok i 320 km landeveisritt i sommer-OL 1912 i Stockholm, der han kom på 14.-plass individuelt. Rudolph Lewis fra USA vant OL-gull i denne øvelsen. Norge deltok også i lagkonkurransen, men siden kun tre av Norges seks deltakere fullførte fikk de ingen plassering i lagkonkurransen.


== Referanser ==


== Eksterne lenker ==
(en) Birger Andreassen – Olympedia 
(en) Birger Andreassen – Sports-Reference (OL-resultater – arkivert) 
(en) Birger Andreassen – ProCyclingStats
Paul Henrichsen

Paul Godtfred Emil Henrichsen (født 2. september 1893 i Glemmen i dagens Fredrikstad, død 5. august 1962 i Frogn) var en norsk syklist som representerte Kristiania Velocipedklub i Kristiania (Oslo).
Han deltok i 320 km landeveisritt i sommer-OL 1912 i Stockholm, der han kom på 47.-plass individuelt. Rudolph Lewis fra USA vant OL-gull i denne øvelsen. Norge deltok også i lagkonkurransen, men siden kun tre av Norges seks deltakere fullførte, fikk de ingen plassering i lagkonkurransen.Han deltok også i 175 km landeveisritt i sommer-OL 1920, der han kom på 19.-plass individuelt. Norge kom på 8.-plass i lagkonkurransen.


== Referanser ==


== Eksterne lenker ==
(en) Paul Henrichsen – Olympedia 
(en) Paul Henrichsen – Sports-Reference (OL-resultater – arkivert) 
(en) Paul Henrichsen – ProCyclingStats
Utvalg (statistikk)

Et utvalg er et begrep innenfor statistikkfaget for å beskrive en andel av en større populasjon.


== Utvalgstyper ==
Det finnes flere typer utvalg som kan deles inn i to hovedkategorier; sannsynlighetsutvalg og ikke-sannsynlighetsutvalg. Sannsynlighetsutvalg er utvalg hvor observasjoner har en gitt og positiv sannsynlighet for å bli trukket ut fra utvalget. Ikke-sannsynlighetsutvalg er utvalg hvor vi ikke kjenner sannsynligheten for enhver observasjon.


=== Sannsynlighetsutvalg ===
For at utvalget skal kunne generaliseres må utvalget være trukket slik at alle observasjonsenheter har en kjent sannsynlighet for å bli med i utvalget. Selv om utvalget er trukket på en korrekt måte, vil det være usikkert hvor nært resultatet i utvalget er populasjonens egentlige verdi. Jo større utvalget er jo lavere blir usikkerheten. Feilmarginen kan regnes ut ved å beregne standardfeilen og så konstruere et konfidensintervall.

Stratifisert utvalg
Klyngeutvalg
Enkelt tilfeldig utvalg


=== Ikke-sannsynlighetsutvalg ===
Bekvemmelighetsutvalg
Vurderingsutvalg
Kvoteutvalg


== Se også ==
Prøvetaking


== Referanser ==
Abundantia

Abundantia er en gudinne eller personifikasjon av overflod i romersk mytologi. En finner framstillinger av henne på seinere romerske mynter med overflødighetshorn som hun øser ut gaver av.
Abundantia ble brukt som symbol på rikdommen keiseren sikret Romerriket. En ofret mat og drikke til henne for å få grøde og rikdom. I middelalderen ble gudinnen omtalt som Domina Abundia i litteratur. På fransk het hun Dame Habonde, seinere Fée Abonde.
Det finnes også en hellig Abundantia som skal ha dødd i 804.
Asteroiden 151 Abundantia har navn etter gudinna.


== Galleri ==

		


== Se også ==
Annona
Copia
Fortuna


== Eksterne lenker ==
(en) Abundantia – kategori av bilder, video eller lyd på Commons 


== Kilder ==
(no) Abundantia i Store norske leksikon
Abundantia i Nordisk familjebok (2. utgave, 1904)
Landdagen i hertugdømmet Westfalen

Landdagen i hertugdømmet Westfalen, også kalt den westfalske Landstenderforsamling og Landdagen i Arnsberg var en lovgivende standsforsamling som eksisterte i hertugdømmet Westfalen i senmiddelalderen og tidlig moderne tid. Landdagen ble etablert i Arnsberg 1482 og eksisterte frem til 1806. Den var sammensatt av riddergods- og bykurier og dannet en motvekt mot de absolutistiske ambisjonene til de katolske kurfyrstene av Köln som også var landherrer og hertuger.
Herbrand Lofthus

Herbrand Pedersen Lofthus (født 10. desember 1889 i Veggli, død 1. januar 1972 i Oslo) var en norsk bryter som representerte Idrettsforeningen Ørnulf i Kristiania (Oslo). 
Han deltok i gresk-romersk bryting ved sommer-OL 1912 i Stockholm, i klassen lettvekt (67,5 kg). Der vant han tre av sine fem kamper, og kom på delt 11.-plass individuelt. 
Lofthus ble norsk mester to ganger; i 1910 og 1916.


== Referanser ==


== Eksterne lenker ==
(en) Herbrand Lofthus – Olympedia 
(en) Herbrand Lofthus – Sports-Reference (OL-resultater – arkivert) 
Bilde av Lofthus
Concordia (andre betydninger)

Concordia kan vise til:

Concordia, en romersk gudinne for enighet
Hellige Concordia, en romersk helgen
Konkordieboka eller Concordia, et luthersk verk frå 1580


== Steder ==
Asteroiden 58 Concordia
Forskingsstasjonen Concordia i Antarktis
Concordia i Karakorum der to isbreer møtes


=== Byer og tettsteder ===
Concordia (Entre Ríos) i Argentina
Concórdia i Brasil
Concordia (Antioquia) i Colombia
Concordia (Magdalena) i Colombia
Concordia Sagittaria i Italia
Concordia sulla Secchia i Italia
La Concordia (Jinotega) i Nicaragua
Concordia (Northern Cape) i Sør-Afrika
Knysna i Sør-Afrika
Concordia (Kansas) i USA
Concordia Parish i Louisiana i USA
Concordia (Missouri) i USA


== Annet ==
Costa Concordia, et cruiseskip som forliste utenfor kysten av Italia i 2012
Reiarlaget Concordia
Concordia University, et universitet i Canada
Concordia University i Seward, en høyskole i USA
Concordia University System, en sammenslutning av universiteter og høyskoler i USA
Concordia Seminary, en teologisk høyskole i USA
Dampskibsposten

Dampskibsposten er et medlemsblad som utgis av Norsk Veteranskibsklub, Veteranskipslaget Fjordabåten, Nordhordland Veteranbåtlag, Andelslaget MS Jøsenfjord og andre veteranskipslag. Det kommer ut med tre nummer i året. Hverrt nummer er på 96 sider og inneholder stoff om restaurering og drift av veteranbåter. Det distribueres til medlemmene i utgiverforeningene og kan også bestilles av andre. Redaktør er Georg Jensen.
Perus riksvåpen

Perus riksvåpen er et heraldisk skjold delt i tre med et stort felt som dekker den nedre halvdelen og viser et gult overflødighetshorn på rød bunn. Feltet øverst til heraldisk høyre viser en vikunja på blå bunn, mens den på heraldisk venstre viser et kinatre på hvit bunn. Peruanske flagg rammer inn skjoldet på begge sider, mens en krans av steineik står over skjoldet.
En versjon av våpenet der flaggene er erstattet av en palme- og en laurbærgrein blir brukt i orlogsflagget til Peru.
Overflødighetshornet står for gullet i Peru, vikunjaen for dyrelivet og treet for planterikdommen som blant annet finnes i regnskogen i Amazonas. 


== Eksterne lenker ==
(en) National Arms of Peru – kategori av bilder, video eller lyd på Commons
Maria Johansson

Maria Gunilla Johansson Tovle (født Johansson 7. april 1956 i Stockholm) er en svensk skuespiller og regissør. Hun er særlig kjent for rollen som Tjorven i Vi på Saltkråkan.
Johansson studerte ved Teaterhögskolan i Stockholm til 1981. Hun har også studert ved Södertörns högskola. I 2012 disputerte hun for doktorgraden ved Universitetet i Nordland i Bodø.


== Filmografi (utvalg) ==
1963–67 – Vi på Saltkråkan (TV)
1981 – Operation Leo
1981 – Tuppen
1981 – Den enfaldige mördaren
1987 – Daghemmet Lyckan (TV)
1988 – Liv i luckan (TV)
1996 – Juloratoriet
1998 – Skjærgårdsdoktoren (TV)


== Referanser ==


== Eksterne lenker ==
(en) Maria Johansson på Internet Movie Database 
(sv) Maria Johansson i Svensk Filmdatabas 
(da) Maria Johansson på Filmdatabasen 
(da) Maria Johansson på Scope 
(en) Maria Johansson på AllMovie 
(en) Maria Johansson hos The Movie Database 
Svensk filmdatabas
Thank You Girl

«Thank You Girl» er en sang av The Beatles som ble skrevet av McCartney/Lennon; senere kreditert Lennon/McCartney. Den var opprinnelig ment til å være a-siden til deres tredje singel. Den ble b-side i stedet etter at Lennon/McCartney lagde «From Me To You».John Lennon og Paul McCartney synger «Thank You Girl» sammen, noen ganger i samme toneleie, men også i harmoni. Det er ingen gitarsolo i sangen; ergo måtte George Harrison kun spille et passende rytmemønster.


== Utgivelser i Storbritannia og USA ==
«Thank You Girl» ble først utgitt som b-side til singlen From Me To You 11. april 1963 i Storbritannia. I USA kom singlen først ut 27. mai samme år, deretter 23. mars 1964 hvor den ble b-side til Do You Want to Know a Secret. 20. april 1964 ble stereo-versjonen utgitt på albumet The Beatles' Second Album. Det som skiller mono- og stereo-versjonene er at Lennons munnspill kun høres på introduksjonen i mono. I stereo høres munnspillet i to sekvenser midtveis samt i avslutningen.


== Innspilling ==
«Thank You Girl» het «Thank You Little Girl» mens den ble innspilt. De startet opp 5. mars 1963  i Abbey Road Studios og de trengte tretten tagninger; det vil si først seks hele gjennomkjøringer for deretter syv forsøk på avslutningssekvensen. Sangen var ikke helt ferdig, siden produsent George Martin mente at sangen trengte et pålegg av munnspill. Men The Beatles' gjøremålsliste var stappfull mars 1963. John Lennon slet med forkjølelse denne våren, og 12. mars ble stemmen hans så dårlig at han måtte stå over konsertene som var booket 12./13. og 14. mars. Derfor ble det til at Lennon stakk innom Abbey Road og la på munnspill på «Thank You Girl» den 13. mars. Etter femten forsøk (nummerert tagning 14 – 28) var George Martin fornøyd. Etter at Lennon var ferdig, startet arbeidet med å klippe sammen en versjon som var utgivelsesdyktig. Derfor ble den ferdige masteren en kobling av tagning 6, 13, 17, 20, 21 og 23. Et av koblingspunktene inntreffer sannsynligvis etter 1:38 hvor tempoet økes en smule.


== Personell ==
John Lennon: rytmegitar, munnspill, vokal
Paul McCartney: bass, vokal
George Harrison: elektrisk gitar
Ringo Starr: trommer


== «Thank You Girl» versjoner fremført i BBC Radio ==
Den siste varianten fra Easy Beat ble utgitt offentlig på Live at the BBC i 1994. Opptaket går mye raskere enn singel-versjonen, og det er publikum tilstede i studio.


== Coverversjoner ==


== Referanser ==


== Eksterne lenker ==
Sangteksten Arkivert 12. november 2011 hos Wayback Machine.
Bandiagara (krets)

Bandiagara er en krets i regionen Mopti i Mali. Kretsens administrative senter er Bandiagara. Ifølge folketellingen av 2009 hadde kretsen 317 965 innbyggere.Bandiagara har et areal på 10 520 km2,


== Kommuner ==
Kretsen er inndelt i 21 kommuner:
Bandiagara
Bara Sara
Borko
Dandoli
Diamnati
Dogani Béré
Doucoumbo
Dourou
Kendé
Kendié
Lowol Guéou
Métoumou
Ondougou
Pelou
Pignari
Pignari Bana
Sangha
Ségué-Iré
Soroly
Timniri
Wadouba


== Referanser ==
Kristian Arnesen

Kristian Aleksander Arnesen (født 26. juli 1889 i Oslo, død 26. juli 1956 i Oslo) var en norsk bryter som representerte Kristiania Bryteklubb i Kristiania (Oslo). 
Han deltok i gresk-romersk bryting ved sommer-OL 1912 i Stockholm, i klassen fjærvekt (60 kg). Der vant han én av sine tre kamper (seier over Josef Beránek), og kom på delt 19.-plass. 


== Eksterne lenker ==
(en) Christian Arnesen – Olympedia 
(en) Christian Arnesen – Sports-Reference (OL-resultater – arkivert) 
Profil på Sports-Reference Arkivert 16. desember 2012 hos Wayback Machine.
Christopher Ridder

Christopher Hendrichsen Ridder (død 1695) var bilthugger (treskjærer) og kom trolig til Norge omkring 1645–1650, fra enten Sydslesvig eller Nederland. Han ble gift med ei Gunhild Andersdatter i 1664 og de fikk kun en sønn, som også fikk navnet Christopher II (født i 1674, død i 1711).


== Liv og virke ==
Christopher Ridder nevnes første gang i kirkeregnskaper i 1650-årene. Han er fra 1660 Christianias privilegerte bilthugger og en ledende mester i utforming av østnorsk bruskbarokk. Han drev et større verksted med lærlinger og svenner. Ridder var oldermann i snekkerlauget i Christiania i 30 år og døde som en holden og velaktet mann.Som Christopher Ridders hovedverk regnes inventaret i Brevik kirke. Her laget han prekestol, korgitter, døpefont, altertavle og statuer. Disse arbeidene er nå spredt i forskjellige museer og i privat eie, og altertavlen er på Norsk Folkemuseum. Det er mulig at Ridder bare har gjort de ornamentale delen på altertavlen, og han skal ha samarbeidet med en annen bilthugger her, trolig Nils Frantzen Busch.Christopher Ridder har også skåret en rekke ovnsmodeller. Ved skiftet opplyses det av berghauptmann Schlanbuschs fullmektig ved Eidsvold Værk skylte 6 riksdaler, og Arne Nygård-Nilssen har attribuert en rekke ovnsplater til Ridder. Han skal ha skåret modeller brukt både ved Eidsvold Værk, Hassel Jernverk og Brunlanes Jernverk.Det er i dag bare dokumentert arbeider av Christopher Ridder utenfor Christiania, men det er god grunn til å tro at han også har vært mester for en betydelig del av barokkarbeidene i Christiania fra denne tiden.


== Kirkearbeider ==


=== Dokumenterte ===
Risør (før 1674)
Brevik (1675, revet i 1879)
Fet (1684)
Skedsmo (1694)


=== Tilskrevet ===
Enebakk
Vatnås (1665)
Strømsø
Holmestrand
Eidsberg


== Referanser ==


== Litteratur ==
Hauglid, Roar (1950). Akantus I og II. Oslo: Riksantikvariatet/Mittet. 
Magerøy, Ellen Marie (1983). 'Norsk treskurd. Oslo: Samlaget. ISBN 82-5212341-4. 
Nygård-Nilsen, Arne (1944). Norsk jernskulptur. 1 og 2. 


== Eksterne lenker ==
Christopher Hendrichsen Ridder i Norsk kunstnerleksikon
Christopher Ridder i Norsk biografisk leksikon